Robertus Azevêdo
Robertus Azevêdo Res apud Vicidata repertae: Nativitas: 3 Octobris 1957; Soteropolis Patria: Brasilia Robertus Azevêdo, vulgo plene Roberto Carvalho de Azevêdo (in urbe Sancti Salvatoris in Brasilia natus die 3 Octobris 1957) est legatus Brasilianus et politicus internationalis. Alumnus est universitatis Brasiliopolitanae et Instituti Rio Branco eiusdem urbis. Iuxta legationes Brasilienses Vasingtoniae, Montevideo in urbe, Genavae missus est et apud ministerium rerum externarum Brasiliopoli operam dedit. Genavae iterum missus legatus Brasilianus iuxta consociationes internationales meruit. Anno 2013 rector generalis Ordinis mercaturae mundanae factus est, antecessore Paschale Lamy.